Βεβαρημένο ποινικό παρελθόν για διάφορα αδικήματα διαπιστώθηκε πως είχαν αρκετοί από τους ειδικούς φρουρούς που προσελήφθησαν με fast track διαδικασίες στην ΕΛΑΣ στον πρόσφατο διαγωνισμό χωρίς ΑΣΕΠ, ενώ τρεις είχαν καταθέσει πλαστά πτυχία αγγλικών.

Η αρμόδια επιτροπή που ανέλαβε τον έλεγχο των στοιχείων που προσκομίστηκαν τμηματικά, ζήτησε μέσω των κατά τόπους αστυνομικών υπηρεσιών αντίγραφα των ποινικών μητρώων των διαγωνιζόμενων και προέκυψαν οι ψευδείς βεβαιώσεις, όπως και η πλαστότητα των δικαιολογητικών.

Διαβάστε επίσης:

Όσοι έχουν ποινικό μητρώο και έδωσαν πλαστά δικαιολογητικά θα διαγραφούν, ωστόσο όπως αναφέρει το bloko.gr, η απάντηση των αρμοδίων ήταν πως εξαιτίας της φύσης του διαγωνισμού, οι υποψήφιοι στην αρχική αίτηση υπέγραψαν υπεύθυνη δήλωση στην οποία διαβεβαίωναν ότι δεν έχουν ποινικό μητρώο, ή ότι είναι κάτοχοι τίτλων σπουδών.